stanford-oval/wikipedia huggingface dataset:
ฟาเธอร์แลนด์ (นวนิยาย)
เนื้อเรื่อง

ปี ค.ศ. 1964 7 วันก่อนวันเกิดของฮิตเลอร์ นักสืบหนุ่มไฟแรง พันตำรวจตรีซาเวียร์ มาร์ช  สังกัด ครีมินัลโพลิไซ ได้รับแจ้งว่า มีชายชราเสียชีวิตอยู่ที่ริมทะเลสาบฮาเฟิล มาร์ชจึงไปสืบสวนคดีนี้ร่วมกับมักซ์ ยาเอเกอร์ แต่แล้วคดีฆาตกรรมนี้ก็ถูกโอนไปให้เกสตาโปรับผิดชอบ เนื่องจากมาร์ชไม่ไว้วางใจเกสตาโป จึงหาทางสืบคดีนี้ จนทราบว่า ผู้เสียชีวิตคือโจเซฟ บูลเลอร์ เจ้าหน้าที่ชั้นสูงของพรรคนาซี
มาร์ชพบเงื่อนงำต่าง ๆ มากมายจากปากของชาร์ล็อต แมกไกรฟ์ (ชาร์ลี) นักข่าวของสำนักพิมพ์นิวยอร์กไทมส์ ซึ่งเข้ามาทำข่าวในเยอรมนี เนื่องจากอีกไม่กี่วันข้างหน้านี้ จะมีงานเฉลิมฉลองแด่อดอล์ฟ ฮิตเลอร์ในวาระที่อายุครบ 75 ปี โดยโจเซฟ แพทริก เคนเนดีก็จะมาร่วมงานนี้ด้วย มาร์ชได้ยินคำเล่าลือต่าง ๆ เกี่ยวกับพรรคนาซีมากมาย โดยเฉพาะเรื่องการฆ่าล้างเผ่าพันธุ์ นอกจากนี้ ยามที่มาร์ชพยายามค้นประวัติของโจเซฟ บูลเลอร์ เขายังถูกพวกเกสตาโปที่นำโดยโอดีโล โกลบ็อทช์นิค (โกลบูส) ตามไล่ล่าเขาอีกด้วย โดยมาร์ชพบว่า บูลเลอร์มีผู้ร่วมงานอีกสองคน คือมาร์ติน ลูเธอร์ และวิลเฮล์ม ชตุคการ์ด
มาร์ชได้ขอคำอนุญาตพิเศษจากอาทูร์ เนเบอ เพื่อไปสวิตเซอร์แลนด์ เนื่องจากลูเธอร์ได้เก็บความลับอะไรบางอย่างไว้ในบัญชีของเขาที่สวิตเซอร์แลนด์ ซึ่งมันก็คือเอกสารที่กล่าวว่า สามคนนี้ยังมีส่วนร่วมในแผนการสร้างค่ายกักกันซึ่งมีไรน์ฮาร์ท ไฮดริชเป็นผู้คุมงานอีกด้วย เมื่อมาร์ชกลับมาที่เยอรมนี แล้วค้นเอกสารลับในหอสมุดแห่งชาติ จนพบเอกสารที่กล่าวถึงแผนการล้างเผ่าพันธุ์ ซึ่งผู้ร่วมงานกับไฮดริชมีทั้งหมด 14 คน ซึ่ง 13 คนในจำนวนนี้เสียชีวิตโดยรวมถึงบูลเลอร์ ซึ่งถูกระบุว่าฆ่าตัวตาย ทำให้มาร์ชเข้าใจว่า 13 คนที่ตายไปนี้อาจถูกลอบสังหาร แล้วพรางให้เป็นอุบัติเหตุ มาร์ชจึงขอชาร์ลีและเพื่อนร่วมงานอื่น ๆ ให้ช่วยปกป้องลูเธอร์ แต่แล้วลูเธอร์ก็ถูกลอบสังหาร
มาร์ชจึงพยายามค้นหาเอกสารที่สนามบิน จนพบเอกสารที่กล่าวถึงการล้างชาติพันธุ์โดยนาซีอย่างละเอียดยิบ แล้วเขาจึงขอให้ชาร์ลีนำเอกสารนี้ออกนอกประเทศ เพื่อให้คนทั่วโลกได้รับรู้ความลับของเยอรมนี ส่วนมาร์ชก็มุ่งหน้าไปที่ค่ายกักกันเอาชวิทซ์เพื่อหาหลักฐานที่ชัดเจนมากขึ้น แต่แล้วพวกเกสตาโปก็จับตัวมาร์ช แล้วรุมซ้อมให้รับสารภาพก่อนจะพามาร์ชไปให้เครบกับเนเบอรับไปลงโทษทางกฎหมาย แต่เครบกับเนเบอก็ขอให้มาร์ชหาค่ายต่อไป มาร์ชไปกับยาเอเกอร์ จนพบว่ายาเอเกอร์หักหลังโดยบอกเรื่องของมาร์ชไปให้เกสตาโปทั้งหมด
และแล้วมาร์ชก็ถูกกองกำลังเกสตาโปล้อมจับ มาร์ชออกไปต่อสู้คนเดียว แม้จะรู้ว่าไม่สามารถเอาชนะกองกำลังติดอาวุธได้ก็ตามที ส่วนชาร์ลีสามารถหนีออกจากเยอรมนีได้สำเร็จ
ตัวละคร

พันตำรวจตรีซาเวียร์ มาร์ช หรือ ซาวี แฮร์ ชตวร์มบานฟือเรอห์ (ชตวร์มบานฟือเรอห์เป็นยศของ SS เทียบได้กับพันตรี) ตำรวจลับอายุ 41 ปี พักอาศัยอยู่ในเบอร์ลิน เป็นตำรวจสังกัดสืบสวนคดีทั่วไป ครีมินัลโพลิไซ ในอดีตเขาเคยเป็นลูกเรือของเรือดำน้ำ แม้จะมีคุณสมบัติทางชาติพันธุ์ที่เหมาะสมแต่นิสัยกลับไม่เหมาะสมเลย ไม่ว่าจะสูบบุหรี่ ล้อเลียนนาซีด้วยอารมณ์ขันเล็ก ๆ
ชาร์ล็อต แมกไกรฟ์ หรือ ชาร์ลี นักข่าวสาวอายุ 25 ปี ทำงานกับหนังสือพิมพ์เดอะนิวยอร์กไทมส์
พอล มาร์ช หรือ พีลี ลูกชายอายุ 10 ปีของมาร์ช เขาเป็นยุวชนฮิตเลอร์ตามกฎหมายของนาซี
มักซ์ ยาเอเกอร์ เพื่อนสนิทของมาร์ช รูปร่างอ้วนกลม อายุ 50 ปี อยู่สังกัดเดียวกันกับมาร์ช มีภรรยาอยู่หนึ่งคนและลูกสาวอีกหนุ่งคน
รูดอล์ฟ ฮาลเดอร์ เพื่อนสนิทของมาร์ชเช่นกัน
โอดีโล โกลบ็อกนิก (โกลบูส) ผู้บังคับการหน่วยเกสตาโปที่ตามล่ามาร์ช เขาเป็นคนโหดร้ายแบบหน่วยเอสเอส มีฉายาว่า เรือดำน้ำ เนื่องจากอัดไอเสียจากเครื่องเรือดำน้ำเพื่อฆ่านักโทษ
อาร์ทู เนเบอ ผู้บังคับการสูงสุดของครีมินัลโพลิไซ เขาเป็นชายชราอายุร่วม ๆ 70 ปี เขามีท่าทีไม่ชอบพวกเกสตาโป
ไรน์ฮาร์ท ไฮดริช ผู้รอดชีวิตจากการลอบสังหารในกรุงปรากในสาธารณรัฐเชคมาได้อย่างหวุดหวิด ในเรื่องเขาควบคุมหน่วยเอสเอส เกสตาโป และอาจจะกุมอำนาจทั้งหมดไว้คนเดียว เนื่องจากการเสียชีวิตของแฮร์มัน เกอริง และไฮน์ริช ฮิมเลอร์
ฉากของเรื่องฟาเธอร์แลนด์

ในปี ค.ศ. 1943 กองทัพเยอรมันสามารถบุกยึดเทือกเขาคอเคซัส และบ่อน้ำมันบาคเอาไว้ได้ ทำให้กองทัพรถถังอันน่าพรั่นพรึงของรัสเซียขาดน้ำมันจนไม่สามารถรบได้อีกต่อไป ทำให้กองทัพนาซีสามารถบุกเข้าสหภาพโซเวียตได้อย่างต่อเนื่อง แต่สงครามครั้งนี้ยาวนานและยังมีการปะทะอยู่
ในปี ค.ศ. 1944 หลังจากที่สหราชอาณาจักร สามารถถอดรหัสเครื่องเอนิกมาได้แล้ว กองทัพเยอรมันจึงใช้เครื่องเข้ารหัสใหม่ ทำให้กองทัพเรือดำน้ำสามารปฏิบัติการได้อย่างเต็มที่ และการสร้างอาวุธนิวเคลียร์ของเยอรมันสำเร็จได้เป็นประเทศแรก ทำให้สหราชอาณาจักรยอมแพ้ วินสตัน เชอร์ชิลและพระเจ้าจอร์จที่ 6 รวมไปถึงนักการเมืองคนอื่น ๆ ต้องลี้ภัยทางการเมืองไปอยู่ที่ประเทศแคนาดา
ในปี ค.ศ. 1946 หลังจากที่จักรวรรดิญี่ปุ่นยอมแพ้สงครามต่อสหรัฐอเมริกาจากการทิ้งระเบิดนิวเคลียร์ที่ฮิโรชิมะและนางาซากิ เยอรมนีก็ยิงจรวดวี 3 ไประเบิดกลางฟ้าที่นครนิวยอร์กทำให้สหรัฐอเมริกาเจรจาหยุดยิงกับเยอรมนี ทำให้สงครามโลกครั้งที่สองจบลง เยอรมันได้เซ็นสนธิสัญญากรุงโรมซึ่งนำไปสู่การยุบรวมประเทศทุกประเทศในยุโรปตะวันตกมาอยู่ภายใต้การปกครองของเยอรมัน ยกเว้นแต่สวิตเซอร์แลนด์เท่านั้น
แต่สงครามเยอรมนี-รัสเซียยังไม่จบดี ในเรื่องนี้ กองทัพนาซีสามารถรุกรานจนใกล้ถึงเทือกเขายูรัล แต่สงครามที่ยังไม่จบสิ้นทำให้ชาวเยอรมนียังประสบกับความอดอยากอยู่พอสมควร
หลังจากนั้น เยอรมันกับสหรัฐอเมริกาจึงเริ่มต้นสั่งสมอาวุธร้ายแรงและกำลังทหารจำนวนมาก ซึ่งการสะสมอาวุธครั้งนี้เรียกว่า สงครามเย็น ซึ่งในช่วงปี ค.ศ. 1964 ตามท้องเรื่องนี้ สงครามเย็นกำลังอ่อนตัวลงตามแผนลดความรุนแรง (เดทันต์) ที่คิดขึ้นโดยจอห์น เอฟ. เคนเนดี นำไปสู่การเจรจาทางการค้าต่าง ๆ
นอกจากเทคโนโลยีด้านอาวุธนิวเคลียร์และขีปนาวุธที่ก้าวหน้าที่สุดในโลกแล้ว ยังมีเทคโนโลยีด้านเรือดำน้ำนิวเคลียร์และแผนการบุกเบิกอวกาศ ส่วนในด้านประชาชนก็มีทั้งการผลิตรถยนต์ที่ทันสมัย หรือเครื่องบินไอพ่นเพื่อการพาณิชย์และการทหารด้วย
แผนที่ของนาซีเยอรมนีในเรื่องนี้
ยามา (แก้ความกำกวม)

ยามา อาจหมายถึง
ยามา สวรรค์ชั้นที่ 3 ในฉกามาพจร
ยามา หรือ "ลามา" สัตว์เลี้ยงในตระกูลอูฐ (camelid) ของทวีปอเมริกาใต้
ยามอุบากอง

อุบากอง เป็นชื่อการทำดวงพิชัยสงครามอย่างง่าย ตามอย่างคัมภีร์โหราศาสตร์ไทยเรียกยามพิชัยดั่งนี้ว่า ยามมเหสุระ ซึ่งหมายว่า คือ การดูยามอุบากองนั่นเอง ยามอุบากองนั้นเป็นคำผูกเป็นกลอนมาแต่โบราณเก่าก่อน ใช้ท่องจำเพื่อสร้างสัญลักษณ์ทางกำหนดหมายในการเคลื่อนย้ายแห่งกองทัพ คำกลอนนั้นมีอยู่ว่า
| 0 | 1 | 2 |
| --- | --- | --- |
| ศูนย์หนึ่งอย่าพึ่งจร |  | แม้ราญรอนจะอัปรา |
| สองศูนย์เร่งยาตรา |  | จะมีลาภสวัสดี |
| 0 | 1 | 2 |
| --- | --- | --- |
| ปลอดศูนย์พูลสวัสดิ์ |  | ภัยพิบัติลาภบ่มี |
| กากบาทตัวอัปรีย์ |  | แม้จรลีจะอัปรา |
| 0 | 1 | 2 |
| --- | --- | --- |
| สี่ศูนย์จะพูนผล |  | แม้จรดลดีหนักหนา |
| มีลาภล้นคณนา |  | เร่งยาตราจะมีชัย |
ยามอุบากองมีเรื่องเกิดขึ้นมาเนื่องจากการสงครามเมื่อครั้งกรุงรัตนโกสินทร์นี้เอง มีเรื่องเล่าว่า อุบากองก็คือนายทัพพม่าที่เข้ามารบพุ่งกับไทย ที่ถูกจับได้ในครั้งนั้น ทหารพม่ามีตำราดูฤกษ์ดังกล่าวมาด้วย โดยทำเป็นยันต์คล้าย ๆ ตาหมากรุกมีตัวเลขในยันต์สักติดไว้ที่แขน เมื่ออุบากองมาต้องจำอยู่ในคุก ได้บอกตำรานี้แก่ไทย จึงเรียกกันว่า "ยันต์อุบากอง" แต่ก่อนนี้มีผู้เชื่อถือกันมาก มักพอใจสักยันต์ไว้ที่แขนแล้วผูกวิธีให้รู้ฤกษ์ดีและร้ายตามตำรานี้ไว้เป็นกลอนท่องจำ
ยูเมะ มิยาโมโตะ

| ยูเมะ มิยาโมโตะ |
| --- | --- |
宮本 侑芽
เกิด:  (1997-01-22) 22 มกราคม ค.ศ. 1997 (27 ปี) จังหวัดฟุกุโอกะ ประเทศญี่ปุ่น
อาชีพ: นักพากย์
องค์การ: คณะละครฮิมาวาริ
ส่วนสูง: 152 ซม.
ยูเมะ มิยาโมโตะ (宮本 侑芽, みやもと ゆめ, 22 มกราคม 1997 -) เป็นนักแสดง และนักพากย์ชาวญี่ปุ่น เกิดที่จังหวัดฟุกุโอกะ สังกัดอยู่คณะละครฮิมาวาริ
ผลงานพากย์

ชมรม GJ (อามัตสึกะ มาโอะ)
กริดแมน นักสู้คอมพิวเตอร์ (ทาการาดะ ริกกะ)
คุมะ คุมะ คุมะ แบร์ (เทลมีนา)
ก็อดซิลล่า ปฐมบทวิบัติโลก (คามิโนะ เมย์)
พิศุทธ์เสียงสำเนียงสวรรค์ (มาเอดะ ชูริ)
บันทึกแวมไพร์วานิทัส (มาเรีย)
เรื่องเล่าของสาวน้อยยุคไทโช (ชิมะ ทามาโกะ)
บลูพีเรียด (คุวานะ มากิ)
โทโมดาจิ เกมมิตรภาพ (ซาวารางิ ชิโฮะ)
นักอัญเชิญทมิฬ (ริออน)
โมบิลสูทกันดั้ม แม่มดจากดาวพุธ (นิกะ นานาอุระ)
เรเลียนา พระเอกของฉันเป็นท่านดยุก (ริงโกะ ฮานาซากิ)
ฟุตบอลชิงแชมป์แห่งชาติยุโรป 1996

| England '96> รายละเอียดการแข่งขัน |
| --- | --- |
ประเทศเจ้าภาพ: England
วันที่: 8 – 30 มิถุนายน พ.ศ. 2539
ทีม: 16
สถานที่: 8 (ใน 8 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  เยอรมนี (สมัยที่ 3)
รองชนะเลิศ:  เช็กเกีย
สถิติการแข่งขัน
จำนวนนัดที่แข่งขัน: 31
จำนวนประตู: 64 (2.06 ประตูต่อนัด)
ผู้ชม: 1,275,857 (41,157 คนต่อนัด)
ผู้ทำประตูสูงสุด:  Alan Shearer (5 ประตู)
ผู้เล่นยอดเยี่ยม:  Matthias Sammer
← 1992 2000 → 
การแข่งขันฟุตบอลชิงแชมป์แห่งชาติยุโรป 1996 เป็นการแข่งขันฟุตบอลชิงแชมป์แห่งชาติยุโรปครั้งที่ 10 จัดขึ้นที่ประเทศอังกฤษ ระหว่างวันที่ 8 – 30 มิถุนายน พ.ศ. 2539
รอบคัดเลือก > ทีมที่ผ่านเข้ารอบ

สิบหกทีมที่เห็นอยู่ด้านล่างนี้เป็นทีมที่ได้ผ่านเข้ารอบสุดท้าย:
| ประเทศ | วิธีการเข้ารอบ | วันที่เข้ารอบ | จำนวนครั้งที่เข้ารอบ |
| --- | --- | --- | --- |
|  อังกฤษ | 00เจ้าภาพ | 000000001992-05-05-00005 พ.ค. 1992 | 4 (1968, 1980, 1988, 1992) |
|  โรมาเนีย | 10ชนะเลิศ กลุ่ม 1 | Error in Template:Date table sorting: '15 พฤศจิกายน 1995' is an invalid date | 1 (1984) |
|  ฝรั่งเศส | 05รองชนะเลิศ กลุ่ม 1 | Error in Template:Date table sorting: '15 พฤศจิกายน 1995' is an invalid date | 3 (1960, 1984, 1992) |
|  สเปน | 13ชนะเลิศ กลุ่ม 2 | Error in Template:Date table sorting: '15 พฤศจิกายน 1995' is an invalid date | 4 (1964, 1980, 1984, 1988) |
|  เดนมาร์ก | 04รองชนะเลิศ กลุ่ม 2 | Error in Template:Date table sorting: '15 พฤศจิกายน 1995' is an invalid date | 4 (1964, 1984, 1988, 1992) |
|  สวิตเซอร์แลนด์ | 14ชนะเลิศ กลุ่ม 3 | Error in Template:Date table sorting: '11 ตุลาคม 1995' is an invalid date | 0 (ครั้งแรก) |
|  ตุรกี | 15รองชนะเลิศ กลุ่ม 3 | Error in Template:Date table sorting: '15 พฤศจิกายน 1995' is an invalid date | 0 (ครั้งแรก) |
|  โครเอเชีย | 02ชนะเลิศ กลุ่ม 4 | Error in Template:Date table sorting: '15 พฤศจิกายน 1995' is an invalid date | 0 (ครั้งแรก) |
|  อิตาลี | 07รองชนะเลิศ กลุ่ม 4 | Error in Template:Date table sorting: '15 พฤศจิกายน 1995' is an invalid date | 3 (1968, 1980, 1988) |
|  เช็กเกีย | 03ชนะเลิศ กลุ่ม 5 | Error in Template:Date table sorting: '15 พฤศจิกายน 1995' is an invalid date | 3 (1960, 1976, 1980) |
|  โปรตุเกส | 09ชนะเลิศ กลุ่ม 6 | Error in Template:Date table sorting: '15 พฤศจิกายน 1995' is an invalid date | 1 (1984) |
|  เยอรมนี | 06ชนะเลิศ กลุ่ม 7 | Error in Template:Date table sorting: '15 พฤศจิกายน 1995' is an invalid date | 6 (1972, 1976, 1980, 1984, 1988, 1992) |
|  บัลแกเรีย | 01รองชนะเลิศ กลุ่ม 7 | Error in Template:Date table sorting: '15 พฤศจิกายน 1995' is an invalid date | 0 (ครั้งแรก) |
|  รัสเซีย | 11ชนะเลิศ กลุ่ม 8 | Error in Template:Date table sorting: '15 พฤศจิกายน 1995' is an invalid date | 6 (1960, 1964, 1968, 1972, 1988, 1992) |
|  สกอตแลนด์ | 12รองชนะเลิศ กลุ่ม 8 | Error in Template:Date table sorting: '15 พฤศจิกายน 1995' is an invalid date | 1 (1992) |
|  เนเธอร์แลนด์ | 08ชนะเลิศ เพลย์ออฟ | Error in Template:Date table sorting: '13 ธันวาคม 1995' is an invalid date | 4 (1976, 1980, 1988, 1992) |
การแข่งขันรอบสุดท้าย > รอบชิงชนะเลิศ

30 มิถุนายน 1996
20:00
| เช็กเกีย  | 1–2 (ต่อเวลาพิเศษ) |  เยอรมนี |
| --- | --- | --- |
| Berger  59' (ลูกโทษ) | รายงาน | Bierhoff  73'  95'  |
ผู้ชม: 73,611 คน
ผู้ตัดสิน: ปิแอร์ลุยจิ ไปเร็ตโต (อิตาลี)
ภูมิพล (แก้ความกำกวม)

ภูมิพล เป็นสร้อยพระนามของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร หรือในหลวงรัชกาลที่ 9 ซึ่งหน่วยงานต่าง ๆ ได้นำมาใช้ตั้งชื่อสถานที่ สิ่งก่อสร้าง และพรรณไม้ชนิดต่าง ๆ เพื่อเฉลิมพระเกียรติพระองค์ดังนี้
โรงพยาบาลภูมิพลอดุลยเดช
มหาวิทยาลัยนวมินทราธิราช ชื่อเดิม มหาวิทยาลัยภูมิพล
เขื่อนภูมิพล หรือเขื่อนยันฮี
สะพานภูมิพล หรือสะพานวงแหวนอุตสาหกรรม
ทุนภูมิพล
ทิวลิปคิงภูมิพล
ฟุตบอลชิงแชมป์แห่งชาติยุโรป 2008 นัดชิงชนะเลิศ

การแข่งขันฟุตบอลชิงแชมป์แห่งชาติยุโรป 2008 รอบชิงชนะเลิศ เกิดขึ้นในวันอาทิตย์ที่ 29 มิถุนายน ค.ศ. 2008 ที่สนามกีฬาแอ็นสท์ ฮัพเพิล ในกรุงเวียนนา ประเทศออสเตรีย เพื่อตัดสินหาทีมชนะเลิศของการแข่งขันฟุตบอลชิงแชมป์แห่งชาติยุโรป 2008 (ยูโร 2008) ระหว่างสเปนกับเยอรมนี โดยทีมชาติสเปนสามารถเอาชนะไปได้ 1–0 จากประตูของเฟร์นันโด ตอร์เรส กองหน้าจากลิเวอร์พูลในขณะนั้น ในนาทีที่ 33 ทำให้พวกเขาเป็นผู้ชนะเป็นครั้งที่ 2 ในประวัติศาสตร์ และเป็นทีมที่ 2 ต่อจากฝรั่งเศสใน ค.ศ. 1984 ที่สามารถเอาชนะทุกนัดได้ตั่งแต่เริ่มแข่งขัน และเป็นทีมแรกที่ไม่พ่ายแพ้เลยแม้แต่นัดเดียวนับตั้งแต่ ค.ศ. 1996 ที่เยอรมนีทำสำเร็จ
ในนัดชิงชนะเลิศครั้งนี้ได้มีพิธีปิดการแข่งขัน ก่อนเริ่มการแข่งขันโดยมีทีมนักแสดงมากกว่า 400 คน และมีการร้องเพลงประจำการแข่งขันอย่าง "แคนยูเฮียร์มี" โดยเอนริเก อิเกลเซียส นักร้องชาวสเปน
การแข่งขัน > รายละเอียด

29 มิถุนายน 2008
20:45 CEST
| เยอรมนี  | 0–1 |  สเปน |
| --- | --- | --- |
|  | รายงาน | เฟร์นันโด ตอร์เรส  33' |
ผู้ชม: 51,428 คน
ผู้ตัดสิน: โรแบร์โต โรเซตตี (อิตาลี)
| --- | --- |
             เยอรมัน :              สเปน 
| --- | --- |
 แมนออฟเดอะแมตซ์:  เฟร์นันโด ตอร์เรส (สเปน) ผู้ช่วยผู้ตัดสิน:  อาเลสซันโดร กรีเซลลี (อิตาลี)  ปาโอโล กัลกัญโญ (อิตาลี)  ผู้ตัดสินที่ 4:  ปีเตอร์ เฟรยด์เฟ็ลต์ (สวีเดน):  กฎการแข่งขัน แข่งขัน 90 นาที  ต่อเวลาพิเศษ 30 นาทีหากเสมอกัน  ยิงลูกจุดโทษหากแข่งขัน 90 นาทีและต่อเวลาพิเศษยังเสมอกัน  สามารถเปลี่ยนตัวผู้เล่นสูงสุดได้ 3 คน
แหล้งข้อมูลอื่น

เว็บไซต์อย่างเป็นทางการ
| ด ค กฟุตบอลชิงแชมป์แห่งชาติยุโรป |
| --- | --- |
การแข่งขัน:  ฝรั่งเศส 1960  สเปน 1964  อิตาลี 1968  เบลเยียม 1972  ยูโกสลาเวีย 1976  อิตาลี 1980  ฝรั่งเศส 1984  เยอรมนีตะวันตก 1988  สวีเดน 1992  อังกฤษ 1996  เบลเยียม/เนเธอร์แลนด์ 2000  โปรตุเกส 2004  ออสเตรีย/สวิตเซอร์แลนด์ 2008  โปแลนด์/ยูเครน 2012  ฝรั่งเศส 2016  ทั่วยุโรป 2020  เยอรมนี 2024  สหราชอาณาจักร/ไอร์แลนด์ 2028  อิตาลี/ตุรกี 2032  
รอบคัดเลือก:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
นัดชิงชนะเลิศ:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
ผู้เล่น:  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024 
คัดเลือกเจ้าภาพ:  2004  2008  2012  2016  2020  2024  2028  2032 
สถิติ:  1992  1996  2000  2004  2008  2012  2016  2020 
สิทธิในการออกอากาศ:  2000  2004  2008  2012  2016  2020  2024 
สถิติรวม:  ทีมที่เข้าร่วม  ผู้เล่นที่เข้าร่วม  การทำประตู แฮตทริก  เข้าประตูตัวเอง  การยิงจุดโทษ  ใบแดง  ผู้เล่นที่ชนะ  ผู้จัดการที่ชนะ 
เบ็ดเตล็ด:  รางวัล  ดนตรี  มาสคอต  ลูกบอล  Video games  Qualifying broadcasting rights 
 † เลื่อนออกไปเป็นปี ค.ศ. 2021 เนื่องจาก การระบาดทั่วของโควิด-19 ในยุโรป   Category   Commons
ฟูมิเอะ

ภาพการเหยียบฟูมิเอะ
ฟูมิเอะรูปพระเยซู
ฟูมิเอะ (ญี่ปุ่น: 踏み絵; โรมาจิ: fumi-e "เหยียบบนภาพ") คือการให้ผู้ต้องสงสัยว่าเป็นคริสตังลับเหยียบย่ำภาพเหมือนของพระเยซูหรือพระนางมารีย์ เพื่อแสดงให้เห็นว่าเขาไม่ได้นับถือศาสนาคริสต์ บุคคลที่ไม่ยอมเหยียบภาพเหมือนดังกล่าว ถือเป็นเรื่องผิดกฎหมายในรัฐบาลโชกุนโทกูงาวะ พวกเขาจะถูกทรมานอย่างสาหัส หรือร้ายกว่านั้นคือถูกฆ่าทิ้ง
ประวัติ

ฟูมิเอะ ถูกใช้ครั้งแรกหลังเกิดการข่มเหงผู้ที่นับถือศาสนาคริสต์ในนางาซากิเมื่อ ค.ศ. 1629 ประชาชนทุกคนไม่ว่าจะเป็นสามัญชน ซามูไร หรือแม้แต่พระภิกษุ ก็ต้องร่วมกิจกรรมนี้ โดยวัตถุที่ถูกเหยียบจะเรียกว่า เอะอิตะ หรือ อิตะเอะ  ส่วนการเหยียบจะเรียกว่า เอะฟูมิ โดยรัฐบาลญี่ปุ่นใช้วิธีนี้เพื่อพิสูจน์ศรัทธา เพราะเป็นภาพของพระเยซูหรือภาพของแม่พระ ผู้ที่ต้องสงสัยว่านับถือศาสนาคริสต์จะต้องเหยียบย่ำภาพเหมือนดังกล่าว แต่หากว่าผู้ต้องสงสัยนั้นไม่ยอมเหยียบหรือไม่เต็มใจที่จะเหยียบ ก็จะถูกระบุว่าเป็นคริสต์ศาสนิกชนทันที และจะถูกส่งไปเมืองนางาซากิ รัฐบาลญี่ปุ่นมีเป้าประสงค์ให้พวกเขาเลิกศรัทธาในศาสนาคริสต์ หากชาวคริสต์คนใดปฏิเสธที่จะเปลี่ยนศาสนาก็จะถูกทรมาน หลายคนถูกประหาร โดยเฉพาะการประหารชีวิตด้วยการโยนลงบ่อน้ำพุร้อนบนเขาอุนเซ็งในนางาซากิ
ฟูมิเอะถูกยกเลิกเมื่อคราวญี่ปุ่นเปิดประเทศรับชาวต่างชาติเมื่อวันที่ 13 เมษายน ค.ศ. 1856 แต่ยังมีการบังคับใช้ในบางท้องที่ กระทั่งศาสนาคริสต์ได้รับการคุ้มครองในรัชสมัยเมจิ ฟูมิเอะจึงถูกยกเลิกอย่างถาวร ชาวคริสตังลับหลายคนต้องยอมทำพิธีฟูมิเอะ หลังการเปิดประเทศและการอนุญาตให้นับถือศาสนาคริสต์ได้โดยไม่ผิดกฎหมาย มีคริสตังลับอาศัยอยู่ราว 20,000 คนในนางาซากิ ซึ่งลดลงจากเดิมที่มีมากถึง 500,000 คน ศาสตราจารย์มาร์ก มุลลินส์ แห่งมหาวิทยาลัยออกแลนด์ระบุว่า "ในแง่นโยบาย [ฟูมิเอะ] มีประสิทธิภาพ"
โดยทั่วไป ฟูมิเอะ ทำจากสัมฤทธิ์ มีบ้างที่ทำจากหินทาสี และบ้างก็เป็นภาพแกะจากไม้ ปัจจุบันมีฟูมิเอะหลงเหลืออยู่ค่อนข้างน้อย เพราะส่วนใหญ่ถูกทิ้ง หรือนำไปหลอมเพื่อใช้ประโยชน์อื่น สถาบันสมิธโซเนียนได้จัดนิทรรศการรอบโลก : โปรตุเกสและโลกในศตวรรษที่ 16 และ 17 (Encompassing the Globe: Portugal and the World in the 16th and 17th Centuries) เมื่อ ค.ศ. 2007 โดยได้จัดแสดงแผ่นฟูมิเอะไว้ด้วย
ทัศนะ

นักศาสนศาสตร์ อธิบายว่า การทำฟูมิเอะนั้นสื่อถึงความรักและการให้อภัยของพระเยซูคริสต์
ศาสตราจารย์ไซมอน ฮิลล์ แห่งมหาวิทยาลัยคาทอลิกจุนชิง นางาซากิ อธิบายว่าหากคริสต์ศาสนิกชนเลือกที่จะต่อต้านไม่เหยียบฟูมิเอะ ศาสนาคริสต์ก็คงหายไปจากประเทศญี่ปุ่นแล้ว โดยกล่าวไว้ว่า "...เพราะมีบางคนที่กล้าที่จะเหยียบฟูมิเอะ...ทำให้ศาสนาคริสต์ยังคงดำรงอยู่ในประเทศญี่ปุ่น"
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฟูมิเอะ
ยูเฟเมียแห่งพอเมอเรเนีย

ยูเฟเมียแห่งพอเมอเรเนีย (ค.ศ. 1285 - 26 กรกฎาคม ค.ศ. 1330) ทรงเป็นสมเด็จพระราชินีแห่งเดนมาร์กจากการอภิเษกสมรสกับพระเจ้าคริสตอฟเฟอร์ที่ 2 แห่งเดนมาร์ก ซึ่งเสกสมรสเมื่อครั้งยังเป็นเจ้าชายคริสตอฟเฟอร์ และเป็นรัชทายาทโดยสมมติของพระเจ้าอีริคที่ 6 แห่งเดนมาร์ก สมเด็จพระราชินียูเฟเมียเป็นพระธิดาในบอกิสเลาว์ที่ 4 ดยุกแห่งพอเมอเรเนียกับชายาคนที่สองคือ มาร์กาเรเธแห่งรือเงิน
พระชนม์ชีพ

ยูเฟเมียเสกสมรสกับเจ้าชายคริสตอฟเฟอร์ พระอนุชาในกษัตริย์อีริคที่ 6 แห่งเดนมาร์กในปีค.ศ. 1300 การเสกสมรสครั้งนี้เป็นการเสกสมรสทางการเมือง เพื่อให้เจ้าชายคริสตอฟเฟอร์ได้รับการสนับสนุนจากราชตระกูลทางฝ่ายมารดาของพระนางและบิดาของพระนาง เมื่อทรงได้เป็นพระราชินีในปีค.ศ. 1320 ก็ไม่มีบันทึกถึงพระองค์มากนักในช่วงความวุ่นวายทางการเมืองในเดนมาร์กนี้ พระราชินียูเฟเมียสิ้นพระชนม์ในปีค.ศ. 1330 พระศพถูกฝังที่โบสถ์ซอรือ
พระราชินียูเฟเมียและกษัตริย์คริสตอฟเฟอร์ที่ 2 มีพระราชโอรสธิดาร่วมกัน 6 พระองค์ ดังนี้
| 0 | 1 | 2 | 3 | 4 |
| --- | --- | --- | --- | --- |
|   | พระนาม | ประสูติ | สิ้นพระชนม์ | คู่สมรส และพระโอรส-ธิดา |
| - | เจ้าหญิงมาร์เกรเธอ มาร์เกรฟวีนแห่งบรันเดินบวร์ค | ค.ศ. 1305 | ค.ศ. 1340 | อภิเษกสมรสในปีค.ศ. 1324 กับ ลุดวิกที่ 5 ดยุกแห่งบาวาเรีย ไม่มีโอรส-ธิดา |

| - | อีริค คริสตอฟเฟอร์เซน กษัตริย์พระองค์รองแห่งเดนมาร์ก | ค.ศ. 1307 | ค.ศ. 1331 | อภิเษกสมรส ค.ศ. 1330 กับ เอลิซาเบธแห่งฮ็อลชไตน์-เรนส์บวร์ค ไม่มีพระโอรสธิดา |

| - | เจ้าชายอ็อทโท ดยุกแห่งลอลันด์และเอสโตเนีย | ค.ศ. 1310 | หลัง ค.ศ. 1347 | ไม่อภิเษกสมรส |

| - | อักเนสแห่งเดนมาร์ก | ไม่ปรากฏ | ค.ศ. 1312 | สิ้นพระชนม์เมื่อทรงพระเยาว์ |

| - | เฮลวิกแห่งเดนมาร์ก | ค.ศ. 1315 | ไม่ปรากฏ | สิ้นพระชนม์เมื่อทรงพระเยาว์ |

|  | พระเจ้าวัลเดมาร์ที่ 4 แห่งเดนมาร์ก | ค.ศ. 1320 | 24 ตุลาคม ค.ศ. 1375 | อภิเษกสมรส ค.ศ. 1340 กับ เฮลวิกแห่งชเลสวิช มีพระโอรสธิดา 6 พระองค์ ได้แก่ เจ้าชายคริสตอฟเฟอร์ ดยุกแห่งลอลันด์ เจ้าหญิงมาร์เกรเธอแห่งเดนมาร์ก เจ้าหญิงอิงเงอร์บอร์ก ดัชเชสแห่งเมคเลนบูร์ก เจ้าหญิงคาทารีนาแห่งเดนมาร์ก เจ้าชายวัลเดมาร์แห่งเดนมาร์ก สมเด็จพระราชินีนาถมาร์เกรเธอที่ 1 แห่งเดนมาร์ก |
ฟีแนนทรีน

Polycyclic aromatic hydrocarbon composed of three fused benzene rings
| --- | --- |



ชื่อ
Preferred IUPAC name Phenanthrene
เลขทะเบียน
เลขทะเบียน CAS: 85-01-8 Y
3D model (JSmol): รูปภาพแบบโต้ตอบ
Beilstein Reference: 1905428
ChEBI: CHEBI:28851 N
เคมสไปเดอร์: 970 N
ECHA InfoCard: 100.001.437 
EC Number: 266-028-2
Gmelin Reference: 28699
KEGG: C11422 Y
MeSH: C031181
ผับเคม CID: 995
UNII: 448J8E5BST Y
CompTox Dashboard (EPA): DTXSID6024254 
 InChI InChI=1S/C14H10/c1-3-7-13-11(5-1)9-10-12-6-2-4-8-14(12)13/h1-10H NKey: YNPNZTXNASCQKK-UHFFFAOYSA-N N InChI=1/C14H10/c1-3-7-13-11(5-1)9-10-12-6-2-4-8-14(12)13/h1-10HKey: YNPNZTXNASCQKK-UHFFFAOYAC 
 SMILES C1=CC=C2C(=C1)C=CC3=CC=CC=C32 
คุณสมบัติ
สูตรเคมี: C14H10
มวลโมเลกุล: 178.234 g·mol−1  
ลักษณะทางกายภาพ: Colorless solid
ความหนาแน่น: 1.18 g/cm3
จุดหลอมเหลว: 101 องศาเซลเซียส (214 องศาฟาเรนไฮต์; 374 เคลวิน)
จุดเดือด: 332 องศาเซลเซียส (630 องศาฟาเรนไฮต์; 605 เคลวิน)
ละลายในน้ำ: 1.6  mg/L
Magnetic susceptibility (χ): -127.9·10−6 cm3/mol
ความอันตราย
NFPA 704 (fire diamond):   1 1 0
จุดวาบไฟ: 171 องศาเซลเซียส (340 องศาฟาเรนไฮต์; 444 เคลวิน)
โครงสร้าง
กลุ่มจุด: C2v
Dipole moment: 0 D
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
ฟีแนนทรีน (อังกฤษ: Phenanthrene) เป็น พอลิไซคลิกอะโรมาติกไฮโดรคาร์บอน (polycyclic aromatic hydrocarbon) ที่ประกอบด้วยวงเบนซีน 3 วงต่อเชื่อมกัน ผลึกเป็นของแข็งไม่มีสี แต่ก็สามารถปรากฏเป็นผลึกสีเหลืองได้เช่นกัน ฟีแนนทรีนใช้ในการผลิตสีย้อม พลาสติกและยาฆ่าแมลง วัตถุระเบิด และยา นอกจากนี้ยังใช้เพื่อสร้างกรดน้ำดี คอเลสเตอรอล และสเตียรอยด์อีกด้วย
โดยทั่วไป มนุษย์ได้รับสารฟีแนนทรีนจากการสูดดมควันบุหรี่ แต่สามารถสัมผัสได้หลายทาง การศึกษาในสัตว์ทดลองแสดงให้เห็นว่าฟีแนนทรีนเป็นสารก่อมะเร็งได้ อย่างไรก็ตาม ตามข้อมูลของ IARC ไม่ได้ระบุว่าเป็นสารก่อมะเร็งในมนุษย์ที่น่าจะเป็นไปได้ เป็นไปได้ หรือได้รับการยืนยันแล้ว
วงเบนซีนของฟีแนนทรีนมีมุมเหมือนในฟีนาซีเนส แทนที่จะเป็นตรงเหมือนในพวกเอซีน สารประกอบที่มีโครงสร้างแบบฟีแนนทรีนแต่มีไนโตรเจนที่ตำแหน่ง 4 และ 5 เรียกว่าฟีแนนโทรลีน
ภาษาไทแดง

| ภาษาไทแดง |
| --- | --- |
ประเทศที่มีการพูด: ลาวและเวียดนาม
จำนวนผู้พูด: 165,000 คน  (ไม่พบวันที่)
ตระกูลภาษา: ขร้า-ไท  กัม-ไทเบ-ไทไท-แสกภาษาไทแดง
รหัสภาษา
ISO 639-3: tyr
ภาษาไทแดง มีผู้พูดทั้งหมด 165,000 คน พบในประเทศเวียดนาม 140,000 คน (พ.ศ. 2545) ในบริเวณภาคกลางตอนเหนือในเขตจังหวัดทัญฮว้า พบในประเทศลาว 25,000 คน (2534) ทางภาคตะวันออกเฉียงเหนือของลาว ใกล้ชายแดนเวียดนาม เป็นส่วนหนึ่งของภาษาของชนกลุ่มไทในเวียดนามที่ต่างจากภาษาไทดำ จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก
ภัททพล เงินศรีสุข

ภัททพล เงินศรีสุข (ชื่อเล่น: เป้; 29 ธันวาคม พ.ศ. 2523 – ) เป็นอดีตนักแบดมินตันจากประเทศไทย ที่ได้เข้าร่วมในการแข่งขันโอลิมปิกฤดูร้อน 2004 ประเภทชายคู่ โดยจับคู่กับสุดเขต ประภากมล ก่อนที่จะพ่ายในรอบ 32 คู่สุดท้าย เมื่อเจอกับคู่ของแอนโทนี คลาร์ก และนาธาน โรเบิร์ตสัน จากสหราชอาณาจักร
นอกจากนี้ ภัททพลยังเป็นผู้ฝึกสอนแบดมินตันให้แก่รัชนก อินทนนท์ และณริฎษาพัชร แลม
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ภัททพล เงินศรีสุข
ภาษาไทหลอย

| ภาษาไทหลอย |
| --- | --- |
Mong Lue
ประเทศที่มีการพูด: พม่า, ลาว
จำนวนผู้พูด: ไม่ทราบ (5,000 คน อ้างถึง1995–2008)
ตระกูลภาษา: ออสโตรเอเชียติก  คาซี–ปะหล่องปะหล่อง(หลายแบบ)ภาษาไทหลอย
รหัสภาษา
ISO 639-3: tlq
ภาษาไทหหลอย หรือภาษาหลอย (Tai Loi) สื่อถึงภาษากลุ่มปะหล่องหลายภาษาที่มีผู้พูดโดยหลักในประเทศพม่า และมีเพียงไม่กี่ร้อยคนในประเทศลาว และส่วนหนึ่งในประเทศจีน Hall (2017) รายงานว่า ไทหลอย เป็นศัพท์ครอบคลุมที่หมายถึง 'ภูเขาไท' ในภาษาไทใหญ่และสื่อถึงภาษา Angkuic, Waic และปะหล่องตะวันตกมากกว่าภาษาหรือสาขาเดียว
นอกจากนี้ เอทโนล็อก (ฉบับที่ 21) ที่อ้างข้อมูลจาก Schliesinger (2003) จัด Doi ใน Ban Muang เมืองสิงห์ แขวงหลวงน้ำทา ประเทศลาว เป็นวิธภาษาของภาษาไทหลอยที่เกือบสูญหายจากกลุ่มชาติพันธุ์ที่มี 600 คนและ 80 ครัวเรือน ณ ค.ศ. 2003 Schliesinger (2003) รายงานว่าคนชราที่พูดภาษา Doi สามารถเข้าใจภาษาสามเตา
พระเจ้าหนูเอ่อร์ฮาชื่อ

สำหรับความหมายอื่น ดูที่ จักรพรรดิไท่จู่
พระเจ้าหนูเอ่อร์ฮาชื่อ (แมนจู: ; จีนตัวย่อ: 努尔哈赤; จีนตัวเต็ม: 努爾哈赤; พินอิน: Nǔ'ěrhāchì) พระนามเดิม อ้ายซินเจว๋หลัว หนูเอ่อร์ฮาชื่อ (愛新覺羅努爾哈赤) หรือพระนามเชิงพิธีการคือ พระเจ้าชิงไท่จู่ เป็นปฐมจักรพรรดิราชวงศ์ชิง
พระราชประวัติ

พระเจ้าหนูเอ่อร์ฮาซื่อทรงเป็นชาวนฺหวี่เจิน ประสูติปี ค.ศ.1559 เป็นบุตรของข่านท่าเค้อซื่อซึ่งเป็นเจ้าเมืองเจี้ยนโจว หลังปู่และบิดาของพระองค์ถูกสังหารโดยทหารต้าหมิงพระองค์ก็ทรงรวบรวมกำลังโดยเริ่มจากเพียงชุดเกราะของตระกูล 13 ชุด
ค.ศ.1588 พระเจ้าหนูเอ่อร์ฮาซื่อก็รวมเผ่านฺหวี่เจินในเขตเจี้ยนโจวได้สำเร็จ ค.ศ.1593 นฺหวี่เจินเผ่าเย่เฮ่อน่าลาได้ร่วมมือกับพันธมิตรยกทัพสามหมื่นนายบุกโจมตีเจี้ยนโจว แต่พระเจ้าหนูเอ่อร์ฮาซื่อก็สามารถเอาชนะได้และรวมเผ่านฺหวี่เจินได้ทั้งหมด ค.ศ.1616 หนูเอ่อร์ฮาซื่อตั้งตนเองเป็นข่านแห่งรัฐต้าจิน ค.ศ.1625 ย้ายเมืองหลวงจากเฮ่อถูอาลามาที่เสิ่นหยาง และในปี ค.ศ.1626 พระเจ้าหนูเอ่อร์ฮาซื่อสวรรคต
กองทัพแปดธง

ค.ศ.1601 พระเจ้าหนูเอ่อร์ฮาซื่อจัดตั้งกองทัพสี่ธงได้แก่ เหลือง แดง ขาว น้ำเงิน และในปี ค.ศ.1615 ได้เพิ่มอีกสี่กองธงได้แก่ ขอบเหลือง ขอบขาว ขอบแดง ขอบน้ำเงิน รวมเรียกกองทัพแปดธง ในสมัยหวงไท่จี๋ ได้มีการเพิ่มกองธงมองโกลและกองธงฮั่นเพิ่มเข้ามา จึงรวมเป็น 24 กองธง กองธงหนึ่งกองธงจะมีห้าเจียลา หนึ่งเจียลามีห้านิวลา หนึ่งนิวลามี 300 คน ดังนั้นกองธงหนึ่งจึงมีกำลังประมาณ 7,500 นาย กองทัพแปดธงเป็นการจัดระเบียบกองทัพที่มีประสิทธิภาพ ตอนพักรบจะทำไร่ทำนา เมื่อเกิดศึกสงครามก็ออกรบเป็นทหาร หลังจากแมนจูเข้าด่านแล้วกองทัพแปดธงจะตั้งอยู่ล้อมรอบพระราชวังต้องห้าม เพื่อรักษาความปลอดภัยให้แก่องค์ฮ่องเต้และกรุงปักกิ่ง
สงครามกับต้าหมิง

ค.ศ. 1618 ยกทัพ 20,000 นาย บุกเข้ายึดเมืองฟูซุน
ค.ศ. 1619 ราชสำนักหมิงได้ระดมทัพหนึ่งแสนคน รวมทั้งได้ให้เกาหลีส่งทัพ 20,000 คนมาช่วยบุกโจมตีอาณาจักรต้าจินโดยมีหยางเฮ่าเป็นแม่ทัพใหญ่ สงครามครั้งนี้ต้าจินสามารถชนะทัพหมิงได้อย่างเด็ดขาด แล้วยังยึดเมืองได้อีกหลายเมือง จากสงครามครั้งนี้ทำให้ต้าหมิงจากที่เคยรุกก็กลายเป็นรับ ส่วนต้าจินจากที่รับก็กลายเป็นรุกตีต้าหมิง
ค.ศ. 1622 ยกทัพบุกกว่างหนิง
ค.ศ. 1626 หนูเอ่อร์ฮาซื่อยกทัพด้วยพระองค์เองบุกโจมตีหนิงหยวน แม่ทัพหยวนฉงหวนได้นำปืนใหญ่มาใช้ต่อต้านกองทัพต้าจิน ทำให้กองทัพต้าจินพ่ายแพ้ หนูเอ่อร์ฮาซื่อได้รับบาดเจ็บและสิ้นพระชนม์ในเวลาต่อมา